CELEX: 32012R0449
Language: lt
Date: 2012-03-21 00:00:00
Title: 2012 m. kovo 21 d. Komisijos deleguotasis reglamentas (ES) Nr. 449/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų informacijai, teikiamai registruojant ir sertifikuojant kredito reitingų agentūras  Tekstas svarbus EEE

30.5.2012   
            
            
               LT
            
            
               Europos Sąjungos oficialusis leidinys
            
            
               L 140/32
            
         KOMISIJOS DELEGUOTASIS REGLAMENTAS (ES) Nr. 449/2012
   2012 m. kovo 21 d.
   kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų informacijai, teikiamai registruojant ir sertifikuojant kredito reitingų agentūras
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 1060/2009 dėl kredito reitingų agentūrų (1), ypač į jo 21 straipsnio 4 dalies a ir b punktus,
   kadangi:
   
               (1)
            
            
               vadovaujantis Reglamento (EB) Nr. 1060/2009 bendraisiais tikslais, visų pirma siekiant gerinti Sąjungoje teikiamų kredito reitingų kokybę, finansinį stabilumą, vartotojų ir investuotojų apsaugą, šiuo reglamentu reikėtų užtikrinti, kad registracijos ir sertifikavimo proceso metu Europos vertybinių popierių ir rinkų institucijai (EVPRI) teiktina informacija būtų teikiama pagal vienodas taisykles, kad EVPRI turėtų pakankamai informacijos, priimdama sprendimą dėl kredito reitingų agentūros registracijos arba sertifikavimo;
            
         
               (2)
            
            
               manoma, kad ilgalaikė papildomos informacijos nauda investuotojų apsaugai ir finansiniam stabilumui turėtų atsverti visas galimas papildomas trumpalaikes registracijos išlaidas;
            
         
               (3)
            
            
               šiame reglamente turėtų būti nurodyta informacija, kurią kredito reitingų agentūros turėtų teikti EVPRI registracijos paraiškoje. Tam tikrą šiuo reglamentu reikalaujamą informaciją pateikti gali būti neprivaloma naujai įsisteigusiai kredito reitingų agentūrai, nes tokia agentūra gali būti pateikusi paraišką dėl išimties, neturėti patirties kredito reitingų versle arba dėl kitų priežasčių. Šis reglamentas neturėtų sudaryti kliūčių naujai įsisteigusioms kredito reitingų agentūroms patekti į rinką. Vis dėlto pareiškėjas turėtų aiškiai paaiškinti, kodėl toje paraiškoje nepateikia konkrečios prašomos informacijos;
            
         
               (4)
            
            
               visa EVPRI teikiama informacija turėtų būti pateikta patvarioje laikmenoje, kuri leistų šią informaciją išsaugoti, kad ja būtų galima naudotis ateityje. Siekiant palengvinti kredito reitingų agentūros pateiktos informacijos atpažinimą, visi dokumentai turėtų būti pažymėti registracijos kodu;
            
         
               (5)
            
            
               siekiant sudaryti sąlygas EVPRI įvertinti, ar kredito reitingų agentūros savininkų veiklos ir verslo interesų interesų konfliktas negali padaryti poveikio kredito reitingų agentūros nepriklausomumui, kredito reitingų agentūra turėtų būti įpareigota teikti informaciją apie savo savininkų veiklą ir savo patronuojančiosios įmonės savininkus;
            
         
               (6)
            
            
               kredito reitingų agentūra turėtų pateikti informacijos apie savo valdymo organų sandarą, veikimą ir nepriklausomumą, kad EVPRI galėtų įvertinti, ar įmonės valdymo struktūra užtikrina kredito reitingų agentūros nepriklausomumą ir padeda išvengti interesų konfliktų;
            
         
               (7)
            
            
               siekdama padėti EVPRI įvertinti vyresniosios vadovybės gerą reputaciją, patirtį ir įgūdžius, kredito reitingų agentūra turėtų pateikti savo vyresniosios vadovybės gyvenimo aprašymus, naujas neteistumo pažymas ir geros reputacijos deklaracijas;
            
         
               (8)
            
            
               siekdama padėti įvertinti, kaip šalinami arba valdomi ir atskleidžiami interesų konfliktai, kredito reitingų agentūra turėtų pateikti EVPRI atnaujintą esamų ir galimų interesų konfliktų sąrašą, apimantį bent konfliktus, kylančius dėl papildomų paslaugų teikimo, reitingavimo veiklos užsakomųjų paslaugų ir sąveikavimo su susijusiomis trečiosiomis šalimis. Sudarydama konfliktų interesų sąrašą, kredito reitingų agentūra turėtų atkreipti dėmesį į interesų konfliktus, kurie gali kilti dėl ūkio subjektų, priklausančių pasaulinei įmonių grupei, kuriai priklauso ta agentūra. Todėl reikėtų atsižvelgti į grupės vidaus procedūras, susijusias su užduočių paskirstymu ir įmonių grupės įvairių ūkio subjektų teikiamomis papildomomis paslaugomis;
            
         
               (9)
            
            
               nors Sąjungoje įsteigti kredito reitingų agentūros filialai nėra juridiniai asmenys, šios agentūros turėtų atskirai pateikti informacijos apie savo filialus, kad EVPRI galėtų aiškiai nustatyti šių filialų vietą organizacinėje struktūroje, įvertinti filialų vyresniosios vadovybės pajėgumą ir tinkamumą ir nustatyti, ar esami kontrolės mechanizmai, atitikties užtikrinimo ir kitos funkcijos yra pakankamai veiksmingi filialo rizikai išaiškinti, įvertinti ir valdyti tinkamu būdu;
            
         
               (10)
            
            
               galimų interesų konfliktų dėl papildomų paslaugų atžvilgiu teiktina informacija turėtų apimti visą kredito reitingų agentūros komercinę veiklą, kuri nėra reitingavimas;
            
         
               (11)
            
            
               siekiant suteikti EVPRI galimybę įvertinti, ar trečiosios valstybės KRA reguliavimo sistemą pagal griežtumą galima prilyginti galiojančiai Sąjungos tvarkai, kredito reitingų agentūra, planuojanti tvirtinti toje trečiojoje valstybėje suteiktus reitingus, turėtų pateikti EVPRI išsamios informacijos apie tos trečiosios valstybės reguliavimo sistemą ir tai, kuo ji skiriasi nuo galiojančios Sąjungos tvarkos. Kai EVPRI jau turi tokios informacijos iš kitų paraiškų dėl patvirtinimo ir laikosi nuomonės, kad pagal griežtumą trečiosios valstybės reguliavimo sistemą galima prilyginti galiojančiai Sąjungos tvarkai, paraišką teikiančios kredito reitingų agentūros turėtų būti atleistos nuo įpareigojimo teikti šią informaciją. Visais atvejais paraišką teikiančios kredito reitingų agentūros įrodo, kad trečiosios valstybės kredito reitingų agentūros vykdoma kredito reitingavimo veikla, kurios rezultatas – tvirtinamo kredito reitingo suteikimas, atitinka reikalavimus pagal trečiosios valstybės tvarką ir kad egzistuoja procedūros trečiosios valstybės kredito reitingų agentūros vykdomai kredito reitingavimo veiklai stebėti;
            
         
               (12)
            
            
               šiame reglamente turėtų būti nurodyta informacija, kurią kredito reitingų agentūra turi pateikti kartu su sertifikavimo paraiška ir dėl sisteminės svarbos finansiniam stabilumui ar finansų rinkų vientisumui vertinimo, kaip nurodyta Reglamento (EB) Nr. 1060/2009 5 straipsnyje. Kredito reitingų agentūros ir jos vykdomos reitingavimo veiklos sisteminė svarba vienos ar daugiau valstybių narių stabilumui šiame reglamente turėtų būti vertinama pagal tos agentūros reitingavimo veiklos mastą ir jos skelbiamų kredito reitingų vartotojų tarpusavio ryšius Sąjungoje;
            
         
               (13)
            
            
               šis reglamentas pagrįstas techninių reguliavimo standartų projektais, kuriuos EVPRI pateikė Komisijai pagal Europos Parlamento ir Tarybos reglamento (ES) Nr. 1095/2010 (2) 10 straipsnyje nustatytą tvarką;
            
         
               (14)
            
            
               EVPRI surengė atviras viešas konsultacijas dėl techninių reguliavimo standartų projektų, kuriais grindžiamas šis reglamentas, išanalizavo galimas su jais susijusias išlaidas ir naudą ir paprašė, kad pagal Reglamento (ES) Nr. 1095/2010 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę,
            
         PRIĖMĖ ŠĮ REGLAMENTĄ:
   1   SKYRIUS
   
      DALYKAS
   
   1 straipsnis
   Dalykas
   Šiuo reglamentu nustatomos taisyklės, taikomos informacijai, kurią kredito reitingų agentūra teikia EVPRI savo paraiškoje dėl:
   
               a)
            
            
               registracijos, nurodytos Reglamento (EB) Nr. 1060/2009 II priede, arba
            
         
               b)
            
            
               sertifikavimo ir agentūros sisteminės svarbos finansiniam stabilumui ar finansų rinkų vientisumui vertinimo, kaip nurodyta Reglamento (EB) Nr. 1060/2009 5 straipsnyje.
            
         2   SKYRIUS
   
      REGISTRACIJA
   
   
      1   SKIRSNIS
   
   
      
         Bendrosios nuostatos
      
   
   2 straipsnis
   Paraiškos forma
   1.   Registracijos paraiška pateikiama priemonėje, kurioje informacija saugoma taip, kad būtų galima ja naudotis ateityje ir ją nepakeitus dauginti.
   2.   Kredito reitingų agentūra kiekvienam teikiamam dokumentui suteikia unikalų registracijos kodą. Agentūra užtikrina, kad jos teikiamoje informacijoje būtų aiškiai nurodyta, pagal kurį konkretų šio reglamento reikalavimą ji teikiama ir kuriame dokumente ta informacija pateikiama. Kredito reitingų agentūra savo paraiškoje pateikia I priede nustatytą lentelę, kurioje aiškiai nurodomas dokumentas, kuriame pateikiama informacija, privaloma pagal šį reglamentą.
   3.   Jeigu šio reglamento reikalavimas netaikomas kredito reitingų agentūros paraiškai, ji tai nurodo I priede nustatytoje lentelėje kartu su paaiškinimu.
   4.   Kai registracijos paraišką teikia kredito reitingų agentūrų grupė, paraiškoje aiškiai nurodoma kiekviena kredito reitingų agentūra, kurios informacija teikiama. Kai sutampa daugiau nei vienos kredito reitingų agentūros iš kredito reitingų agentūrų grupės teikiama informacija, I priede nustatytoje lentelėje bendrai informacijai suteikiamas tas pats registracijos kodas.
   3 straipsnis
   Paraiškos tikslumo ir išsamumo patvirtinimas
   Visa informacija, teikiama EVPRI per registracijos arba sertifikavimo procesą, yra teikiama kartu su raštu, pasirašytu kredito reitingų agentūros vyresniosios vadovybės nario arba šios vadovybės įgalioto atstovo, patvirtinančio, kad, jo žiniomis, pateikimo dieną pateikta informacija yra tiksli ir išsami.
   4 straipsnis
   Darbuotojų skaičius
   Visa informacija apie darbuotojų skaičių pateikiama visos darbo dienos ekvivalentais, apskaičiuotais visas dirbtas valandas padalinus iš didžiausio apmokamų valandų skaičiaus per darbo metus, kaip nustatyta atitinkamoje nacionalinėje teisėje.
   5 straipsnis
   Kredito reitingų klasė
   Visa informacija apie kredito reitingų klasę yra grindžiama šiomis reitingų klasėmis:
   
               a)
            
            
               valstybių ir viešųjų finansų reitingai;
            
         
               b)
            
            
               struktūrizuoto finansavimo reitingai;
            
         
               c)
            
            
               įmonių reitingai:
               
                           i)
                        
                        
                           finansų įstaigos, įskaitant kredito įstaigas ir investicines įmones;
                        
                     
                           ii)
                        
                        
                           draudimo įmonės;
                        
                     
                           iii)
                        
                        
                           emitentės įmonės, nepriskiriamos nei prie finansų įstaigų, nei prie draudimo įmonių.
                        
                     
         6 straipsnis
   Politika ir procedūros
   1.   Paraiškoje aprašant politiką ir procedūras:
   
               a)
            
            
               nurodoma, kas yra atsakingas už politikos ir procedūrų patvirtinimą ir atnaujinimą;
            
         
               b)
            
            
               aprašoma, kaip užtikrinamas ir stebimas politikos ir procedūrų vykdymas ir kas už tai atsakingas;
            
         
               c)
            
            
               aprašomos priemonės, kurių imamasi politikos nesilaikymo atvejais;
            
         
               d)
            
            
               nurodoma procedūra, kurios laikantis EVPRI pranešama apie esminį politikos arba procedūros pažeidimą, galintį lemti pradinės registracijos arba sertifikavimo sąlygų pažeidimą.
            
         2.   Kredito reitingų agentūra gali įvykdyti savo įsipareigojimą teikti informaciją apie savo politiką ir procedūras pagal šį reglamentą, pateikdama atitinkamų politikos ir procedūrų egzempliorių.
   7 straipsnis
   Identifikavimas, teisinis statusas ir kredito reitingų klasė
   Kredito reitingų agentūra EVPRI pateikia:
   
               a)
            
            
               šio reglamento II priede nurodytą informaciją;
            
         
               b)
            
            
               išrašą iš atitinkamo prekybos arba teismų registro arba kitokios formos kredito reitingų agentūros steigimo vietos ir ūkinės veiklos srities įrodymą, kuris galioja paraiškos dieną.
            
         
      2   SKIRSNIS
   
   
      
         Nuosavybės struktūra
      
   
   8 straipsnis
   Kredito reitingų agentūros savininkai ir patronuojančioji įmonė
   1.   Kredito reitingų agentūra EVPRI pateikia:
   
               a)
            
            
               sąrašą visų asmenų, kuriems tiesiogiai ar netiesiogiai priklauso 5 % ar daugiau kredito reitingų agentūros kapitalo arba balsavimo teisių arba kurių nuosavybė suteikia jiems teisę daryti svarią įtaką kredito reitingų agentūros valdymui;
            
         
               b)
            
            
               informaciją, nurodytą III priedo 1 ir 2 punktuose, apie kiekvieną iš minėtų asmenų.
            
         2.   Kredito reitingų agentūra taip pat pateikia EVPRI šią informaciją:
   
               a)
            
            
               sąrašą visų įmonių, kurių 5 % ar daugiau kapitalo arba balsavimo teisių priklauso 1 dalyje nurodytam asmeniui arba kurių valdymui toks asmuo daro svarią įtaką;
            
         
               b)
            
            
               informaciją apie jų ūkinę veiklą, nurodytą III priedo 3 punkte.
            
         3.   Kai kredito reitingų agentūra turi patronuojančiąją įmonę, tokia agentūra:
   
               a)
            
            
               nurodo šalį, kurioje įsteigta patronuojančioji įmonė;
            
         
               b)
            
            
               nurodo, ar patronuojančioji įmonė turi veiklos leidimą arba yra registruota ir ar jai taikoma priežiūra.
            
         9 straipsnis
   Nuosavybės schema
   Kredito reitingų agentūra pateikia EVPRI schemą, kurioje vaizduojami nuosavybės ryšiai tarp visų Sąjungoje įsteigtų patronuojančiųjų ir patronuojamųjų įmonių, kitų susijusių ūkio subjektų ir jų filialų. Schemoje įmonės vaizduojamos nurodant visą jų pavadinimą, teisinį statusą, registruotosios būstinės ir pagrindinės buveinės adresą.
   
      3   SKIRSNIS
   
   
      
         Organizacinė struktūra ir įmonės valdymas
      
   
   10 straipsnis
   Organizacinė schema
   Kredito reitingų agentūra pateikia EVPRI organizacinę schemą, kurioje išsamiai vaizduojama agentūros organizacinė struktūra su aiškiai nurodytomis esminėmis pareigomis ir kiekvienas esmines pareigas atliekančio asmens tapatybe. Esminės pareigos apima bent vyresniąją vadovybę, filialų veiklai vadovaujančius asmenis ir vyresniuosius reitingų analitikus. Jei kredito reitingų agentūra teikia papildomas paslaugas, organizacinėje schemoje išsamiai pavaizduojama tų paslaugų teikimo organizacinė struktūra.
   11 straipsnis
   Organizacinė struktūra
   1.   Kredito reitingų agentūra EVPRI teikia informaciją apie savo politiką ir procedūras, susijusias su agentūros atitikties užtikrinimo funkcija, kaip numatyta Reglamento (EB) Nr. 1060/2009 I priedo A skirsnio 5 punkte, ir peržiūros funkcija, kaip numatyta Reglamento (EB) Nr. 1060/2009 I priedo A skirsnio 9 punkte, taip pat informaciją apie savo politiką ir procedūras, nustatytas siekiant vykdyti reikalavimus, nurodytus Reglamento (EB) Nr. 1060/2009 I priedo A skirsnio 4 ir 10 punktuose.
   Pagal šią dalį teikiama informacija apima IV priedo 1, 3 ir 4 punktuose nurodytą informaciją.
   2.   Kai 1 dalyje nurodyta politika ir procedūros vykdomos įmonių grupės lygmeniu, kredito reitingų agentūra taip pat pateikia EVPRI informaciją, nurodytą IV priedo 2 punkte.
   3.   Kredito reitingų agentūra EVPRI taip pat teikia X priede nurodytą informaciją.
   12 straipsnis
   Įmonių valdymas
   1.   Kredito reitingų agentūra EVPRI teikia informaciją apie savo vidaus įmonės valdymo politiką ir apie procedūras ir technines užduotis, kuriomis vadovaujasi agentūros vyresnioji vadovybė, įskaitant administracinį organą ar stebėtojų tarybą, jų nepriklausomus narius ir (jei įsteigti) komitetus.
   2.   Jei kredito reitingų agentūra laikosi pripažinto įmonių valdymo etikos kodekso, ji nurodo šį kodeksą ir paaiškina, kokiose situacijose nuo šio kodekso nukrypsta.
   3.   Kredito reitingų agentūra pateikia V priedo 1 ir 2 punktuose nurodytos informacijos apie savo administracinio organo ar stebėtojų tarybos narius.
   4.   Kredito reitingų agentūra EVPRI pateikia V priedo 3 punkte nurodytų dokumentų kopijas.
   
      4   SKIRSNIS
   
   
      
         Kredito reitingavimo veiklos vykdymo finansiniai ištekliai
      
   
   13 straipsnis
   Finansinės ataskaitos
   1.   Kredito reitingų agentūra pateikia EVPRI metinių finansinių ataskaitų kopijas prireikus kartu su atskiromis ir konsoliduotomis finansinėmis ataskaitomis už trejus finansinius metus iki paraiškos pateikimo datos, jei įmanoma. Jeigu kredito reitingų agentūros finansinėms ataskaitoms taikomas teisės aktų nustatytas auditas, kaip apibrėžta 2006 m. gegužės 17 d. Europos Parlamento ir Tarybos direktyvos 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito (3) 2 straipsnio 1 dalyje, finansinės ataskaitos pateikiamos kartu su metinės ir konsoliduotos finansinės ataskaitos audito ataskaita.
   2.   Kai 1 dalyje minėtų finansinių ataskaitų už privalomą ataskaitinį laikotarpį nėra, kredito reitingų agentūra pateikia EVPRI tarpinę finansinę ataskaitą.
   3.   Kai kredito reitingų agentūra yra įmonių grupės patronuojamoji įmonė, ji pateikia patronuojančiosios įmonės metines finansines ataskaitas už trejus paskutinius metus iki savo paraiškos pateikimo datos.
   4.   Kredito reitingų agentūra pateikia EVPRI priemonių, kurias agentūra priėmė patikimai apskaitos procedūrai užtikrinti, aprašymą.
   
      5   SKIRSNIS
   
   
      
         Personalas ir atlyginimai
      
   
   14 straipsnis
   Personalo politika ir procedūros
   1.   Kredito reitingų agentūra pateikia EVPRI informaciją apie politiką ir procedūras šiose srityse:
   
               a)
            
            
               pranešimas atitikties užtikrinimo pareigūnui apie atvejus, kai Reglamento (EB) Nr. 1060/2009 I priedo C skirsnio 1 punkte nurodytas asmuo mano, kad bet kuris kitas toks asmuo dalyvauja veikloje, kurią jis laiko neteisėta pagal Reglamento (EB) Nr. 1060/2009 I priedo C skirsnio 5 punktą;
            
         
               b)
            
            
               pagrindinių reitingų analitikų, reitingų analitikų ir kredito reitingus tvirtinančių asmenų kaita;
            
         
               c)
            
            
               reitingų analitikų, kredito reitingus tvirtinančių asmenų, vyresniosios vadovybės ir atitikties užtikrinimo pareigūno atlyginimo ir veiklos vertinimo praktika;
            
         
               d)
            
            
               su reitingavimo procesu susijęs mokymas ir tobulinimasis, įskaitant visus egzaminus ar kitos rūšies oficialų įvertinimą, reikalingus reitingavimo veiklai vykdyti.
            
         2.   Kredito reitingų agentūra EVPRI taip pat pateikia:
   
               a)
            
            
               naudojamų priemonių, kuriomis mažinama pernelyg didelės priklausomybės nuo konkrečių darbuotojų rizika, aprašymą;
            
         
               b)
            
            
               informaciją apie kiekybinių grupių, atsakingų už kiekvienos kredito reitingų klasės metodų ir modelių rengimą ir peržiūrėjimą, dydį ir patirtį;
            
         
               c)
            
            
               visų kredito reitingų agentūros darbuotojų, kurie turi asmeninių įsipareigojimų arba įsipareigojimų kredito reitingų agentūros vardu kitam kredito reitingų agentūrų grupės ūkio subjektui, vardus, pavardes ir pareigas;
            
         
               d)
            
            
               per paskutinius trejus finansinius metus dirbusių reitingų analitikų, pagrindinių analitikų ir atitikties užtikrinimo pareigūno vidutinio metinio fiksuoto ir kintamo atlyginimo dydį.
            
         3.   Kredito reitingų agentūra apibūdina naudojamas priemones, kuriomis užtikrinamas jos informavimas, kai reitingų analitikas išeina iš darbo ir pereina dirbti į reitinguojamą subjektą, kaip nurodyta Reglamento (EB) Nr. 1060/2009 I priedo C skirsnio 6 punkte. Kredito reitingų agentūra apibūdina naudojamas priemones, kuriomis užtikrinama, kad asmenys, nurodyti Reglamento (EB) Nr. 1060/2009 I priedo C skirsnio 1 punkte, būtų supažindinti su draudimu, nustatytu Reglamento (EB) Nr. 1060/2009 I priedo C skirsnio 7 punkte.
   15 straipsnis
   Pajėgumas ir tinkamumas
   1.   Kredito reitingų agentūra pateikia EVPRI kiekvieno iš toliau nurodytų asmenų gyvenimo aprašymą, įskaitant profesinę patirtį, nurodant atitinkamas datas, pareigas ir pateikiant atsakomybės sričių aprašymą:
   
               a)
            
            
               vyresniosios vadovybės narių;
            
         
               b)
            
            
               asmenų, paskirtų vadovauti filialų veiklai;
            
         
               c)
            
            
               pareigūnų, atsakingų už vidaus auditą, vidaus kontrolę, atitikties užtikrinimo funkciją, rizikos vertinimą ir peržiūros funkciją.
            
         2.   Kredito reitingų agentūra pateikia EVPRI šią kiekvieno vyresniosios vadovybės nario informaciją:
   
               a)
            
            
               naują neteistumo pažymą, išduotą atitinkamo asmens kilmės šalyje, išskyrus atvejus, kai atitinkamos nacionalinės valdžios institucijos tokių pažymų neišduoda;
            
         
               b)
            
            
               pasirašytą geros reputacijos deklaraciją, kurioje pateikti bent VI priede nurodyti teiginiai.
            
         
      6   SKIRSNIS
   
   
      
         Kredito reitingų suteikimas ir peržiūra
      
   
   16 straipsnis
   Reitingų metodų rengimas, tvirtinimas, peržiūra ir skelbimas
   1.   Kredito reitingų agentūra pateikia EVPRI pagrindinių modelių ir metodų, kuriuos taikant nustatomi kiekvienos kredito reitingų klasės kredito reitingai, aukšto lygio aprašymą.
   2.   Kredito reitingų agentūra EVPRI teikia toliau nurodytą informaciją apie savo politiką ir procedūras:
   
               a)
            
            
               rengiant, tvirtinant ir peržiūrint tos agentūros reitingų metodus, įskaitant bent VII priedo 1 punkte nurodytą informaciją;
            
         
               b)
            
            
               skelbiant kredito reitingavimo veikloje taikomus kredito metodus, modelių aprašymus ir pagrindines reitingavimo prielaidas, kaip nurodyta Reglamento (EB) Nr. 1060/2009 I priedo E skirsnio I dalies 5 punkte.
            
         17 straipsnis
   Kredito reitingų suteikimas
   1.   Kredito reitingų agentūra pateikia EVPRI šią informaciją:
   
               a)
            
            
               kiekvienai kredito reitingų klasei naudojamą reitingų nomenklatūrą;
            
         
               b)
            
            
               kredito reitingų agentūros naudojamų reitingavimo veiksmų ir statusų apibrėžtis;
            
         
               c)
            
            
               suteikiant kredito reitingus taikomą politiką ir procedūras, įskaitant bent VII priedo 2 punkte nurodytą informaciją;
            
         
               d)
            
            
               visų reitingų komitetų technines užduotis;
            
         
               e)
            
            
               taikomų reitingavimo sprendimo skelbimo priemonių aprašymą, įskaitant bent VII priedo 3 punkte nurodytą informaciją;
            
         
               f)
            
            
               procedūrų, kuriomis užtikrinama, kad metodai būtų taikomi ir įgyvendinami nuosekliai visoms kredito reitingų klasėms, visose buveinėse ir regionuose, aprašymą.
            
         2.   Kredito reitingų agentūra nustato visus politikos ir procedūrų, nurodomų pagal 1 dalies c ir e punktus, skirtumus, kai ši politika ir procedūros taikomos neužsakytų ir užsakytų reitingų atžvilgiu.
   3.   Kai nepriklausoma trečioji šalis reguliariai atlieka reitingavimo proceso auditą, kredito reitingų agentūra pateikia EVPRI naujausią audito ataskaitą.
   4.   Kredito reitingų agentūra taip pat pateikia EVPRI šią informaciją:
   
               a)
            
            
               duomenų teikėjų atrankos išsamią informaciją ir kriterijus;
            
         
               b)
            
            
               išsamią informaciją apie reitingų modeliams naudojamų vidinių ir išorinių duomenų patikimumą;
            
         
               c)
            
            
               išsamią informaciją apie naudojamus duomenų šaltinius.
            
         18 straipsnis
   Kredito reitingų stebėjimas
   Kredito reitingų agentūra EVPRI teikia informaciją apie savo politiką ir procedūras, taikomas:
   
               a)
            
            
               reitingams stebėti ir skirtumams tarp užsakytų ir neužsakytų reitingų nustatyti, įskaitant bent VII priedo 4 punkte nurodytą informaciją;
            
         
               b)
            
            
               sprendimams dėl reitingo peržiūros arba keitimo paskelbti;
            
         
               c)
            
            
               makroekonominių arba finansų rinkų sąlygų pokyčių poveikiui kredito reitingams stebėti, kaip nustatyta Reglamento (EB) Nr. 1060/2009 8 straipsnio 5 dalyje.
            
         
      7   SKIRSNIS
   
   
      
         Suteikimo ir peržiūros procedūrų ir metodų aprašymas
      
   
   19 straipsnis
   Kredito reitingų pateikimo reikalavimai
   Kredito reitingų agentūra pateikia EVPRI informaciją apie:
   
               a)
            
            
               politiką ir procedūras, susijusias su kredito reitingų skelbimo reikalavimais, nurodytais šiose Reglamento (EB) Nr. 1060/2009 nuostatose:
               
                           i)
                        
                        
                           10 straipsnio 1, 2 ir 5 dalyse;
                        
                     
                           ii)
                        
                        
                           I priedo D skirsnio I dalyje;
                        
                     
         
               b)
            
            
               kai kredito reitingų agentūra nustato struktūrizuotų finansinių priemonių reitingus, politiką ir procedūras, susijusias su šiomis Reglamento (EB) Nr. 1060/2009 nuostatomis:
               
                           i)
                        
                        
                           10 straipsnio 3 dalimi;
                        
                     
                           ii)
                        
                        
                           I priedo B skirsnio 4 punktu
                        
                     
                           iii)
                        
                        
                           I priedo D skirsnio II dalimi;
                        
                     
         
               c)
            
            
               tipinių kredito reitingų ataskaitų ar kitų dokumentų pavyzdžius, iš kurių matyti, kaip kredito reitingų agentūra vykdo ar ketina vykdyti šiuos informacijos atskleidimo reikalavimus, ir
            
         
               d)
            
            
               kredito reitingų agentūros teikiamų kiekvienos kredito reitingų klasės tipinių reitingų kodų pavyzdžius.
            
         
      8   SKIRSNIS
   
   
      
         Interesų konfliktai
      
   
   20 straipsnis
   Nepriklausomumas ir interesų konfliktų vengimas
   1.   Kredito reitingų agentūra pateikia EVPRI informacijos apie savo politiką ir procedūras, skirtas interesų konfliktams nustatyti, valdyti ir atskleisti, ir informacijos apie taisykles, taikomas reitingų analitikams ir kitiems asmenims, tiesiogiai dalyvaujantiems kredito reitingavimo veikloje, laikydamasi bent VIII priedo reikalavimų.
   2.   Kredito reitingų agentūra apibūdina procesą, kuriuo užtikrinama, kad atitinkami asmenys būtų susipažinę su 1 dalyje nurodyta politika ir procedūromis. Kredito reitingų agentūra apibūdina naudojamas priemones, kuriomis užtikrinama, kad peržiūros funkciją atliekantys darbuotojai, atsakingi už Reglamento (EB) Nr. 1060/2009 I priedo A skirsnio 9 punkto metodų peržiūrą, būtų nepriklausomi nuo verslo padalinių, kurie atsakingi už kredito reitingavimo veiklą.
   3.   Kredito reitingų agentūra apibūdina naudojamas kontrolės priemones, įskaitant informacinėse sistemose įdiegtas kontrolės priemones, kuriomis užtikrinama atitiktis Reglamento (EB) Nr. 1060/2009 7 straipsnio 2 ir 3 dalyse nurodytiems reikalavimams, taikomiems deryboms dėl mokesčio ir reitingavimo veikloje dalyvaujančių asmenų taisyklėms.
   4.   Kredito reitingų agentūra apibūdina visas kitas naudojamas priemones ir kontrolės priemones, kuriomis užtikrinamas agentūros reitingų analitikų nepriklausomumas.
   21 straipsnis
   Interesų konfliktų sąrašas
   1.   Kredito reitingų agentūra pateikia EVPRI atnaujintą agentūrai aktualių esamų ir galimų interesų konfliktų sąrašą. Kai kredito reitingų agentūra priklauso įmonių grupei, į sąrašą ji įtraukia visus interesų konfliktus, kylančius dėl kitų tai pačiai įmonių grupei priklausančių ūkio subjektų.
   2.   Esamų ir galimų interesų konfliktų sąraše nurodomi:
   
               a)
            
            
               visi galimi interesų konfliktai su susijusiomis trečiosiomis šalimis;
            
         
               b)
            
            
               visi galimi interesų konfliktai, kylantys dėl papildomų paslaugų teikimo ir reitingavimo veiklos užsakomųjų paslaugų.
            
         3.   1 dalyje nurodytame sąraše paaiškinama, kaip galimi interesų konfliktai šalinami arba valdomi ir atskleidžiami.
   22 straipsnis
   Su papildomomis paslaugomis susiję interesų konfliktai
   1.   Kredito reitingų agentūra pateikia EVPRI aprašymą žmogiškųjų ir techninių išteklių, naudojamų tiek kredito reitingų agentūros reitingavimo, tiek papildomoms paslaugoms teikti arba naudojamų drauge su įmonių grupe, kuriai agentūra priklauso.
   2.   Kredito reitingų agentūra apibūdina priemones, naudojamas esamiems arba galimiems reitingavimo veiklos ir papildomų paslaugų interesų konfliktams išvengti, atskleisti ir švelninti.
   3.   Kredito reitingų agentūra pateikia EVPRI visų vidaus vertinimų, atliktų siekiant nustatyti visus esamus arba galimus reitingavimo veiklos ir papildomų paslaugų interesų konfliktus, rezultatų egzempliorių.
   
      9   SKIRSNIS
   
   
      
         Veiksmų programa
      
   
   23 straipsnis
   Su veiksmų programa susijusi informacija
   Kredito reitingų agentūra pateikia EVPRI IX priede aprašytą metinę informaciją apie trejų metų laikotarpį nuo registracijos datos.
   
      10   SKIRSNIS
   
   
      
         Patvirtinimo naudojimas
      
   
   24 straipsnis
   Numanomas patvirtinimo naudojimas
   Kai kredito reitingų agentūra planuoja patvirtinti trečiosiose valstybėse suteiktus kredito reitingus, kaip numatyta Reglamento (EB) Nr. 1060/2009 4 straipsnio 3 dalyje, agentūra pateikia EVPRI XI priede nustatytą informaciją.
   
      11   SKIRSNIS
   
   
      
         Užsakomosios paslaugos
      
   
   25 straipsnis
   Užsakomosioms paslaugoms taikomi reikalavimai
   1.   Jei kredito reitingų agentūra užsako atlikti svarbias veiklos funkcijas, agentūra pateikia EVPRI šią informaciją:
   
               a)
            
            
               savo užsakomųjų paslaugų politiką;
            
         
               b)
            
            
               paaiškinimą, kaip ketina nustatyti, valdyti ir stebėti riziką, atsirandančią dėl svarbių veiklos funkcijų užsakymo;
            
         
               c)
            
            
               kredito reitingų agentūros ir ūkio subjekto, kuris vykdo veiklą pagal užsakymą, užsakomųjų paslaugų susitarimų kopijas;
            
         
               d)
            
            
               visų užsakytos veiklos vidaus ir išorės ataskaitų, parengtų per paskutinius 5 metus, kopijas.
            
         2.   Taikant 1 dalį, laikoma, kad svarbios veiklos funkcijos apima reitingavimo peržiūrą, pagrindinio analitiko veiklą, reitingavimo metodų rengimą ir peržiūrą, reitingų patvirtinimą, vidaus kokybės kontrolę, duomenų saugojimą, IT sistemas, IT pagalbą ir apskaitą.
   3   SKYRIUS
   
      SERTIFIKAVIMAS
   
   
      1   SKIRSNIS
   
   
      
         Sertifikavimo paraiška
      
   
   26 straipsnis
   Sertifikavimo paraiškoje teikiama informacija
   1.   Kredito reitingų agentūra pateikia EVPRI šią informaciją:
   
               a)
            
            
               II priedo 1–10 punktuose prašomą pateikti bendrąją informaciją;
            
         
               b)
            
            
               8 straipsnyje nurodytą informaciją apie agentūros savininkus;
            
         
               c)
            
            
               10 straipsnyje nurodytą organizacinę schemą;
            
         
               d)
            
            
               informaciją apie priemones, naudojamas esamiems ir galimiems reitingavimo veiklos ir papildomų paslaugų interesų konfliktams išvengti, atskleisti ir švelninti;
            
         
               e)
            
            
               13 straipsnyje nurodytą informaciją apie kredito reitingų agentūros finansinius išteklius.
            
         2.   Kredito reitingų agentūra pateikia EVPRI šią informaciją apie agentūros ūkinę veiklą:
   
               a)
            
            
               paskutinių trejų metų nuolatinių ir laikinųjų darbuotojų, įdarbintų pagal sutartis ir dalyvavusių teikiant reitingavimo ir papildomas paslaugas, skaičių;
            
         
               b)
            
            
               jei pareiškėjas turi filialų, jis nurodo darbuotojų, dalyvavusių teikiant kiekvieno filialo reitingavimo ir papildomas paslaugas, skaičių;
            
         
               c)
            
            
               pareiškėjo įdarbintų reitingų analitikų skaičių, įskaitant kiekviename filiale įdarbintų reitingų analitikų skaičių, jei kredito reitingų agentūra turi filialų;
            
         
               d)
            
            
               jei kredito reitingų agentūra planuoja steigti naują filialą, ji pateikia numatytos naujojo filialo ūkinės veiklos aprašymą, filialo visą pavadinimą ir adresą, jo įsteigimo tvarkaraštį;
            
         
               e)
            
            
               jei kredito reitingų agentūra planuoja teikti naujas papildomas paslaugas, ji pateikia naujųjų paslaugų aprašymą ir jų teikimo pradžios tvarkaraštį;
            
         
               f)
            
            
               paskutinių trejų metų kredito reitingų agentūros pajamas, uždirbtas teikiant reitingavimo ir papildomas paslaugas, nurodant, kokią procentinę bendros pajamų sumos dalį sudaro šios pajamos, ir pateikiant kiekvienų finansinių metų pajamas atskirai;
            
         
               g)
            
            
               jei kredito reitingų agentūra turi vieną ar daugiau filialų, paskutinių trejų metų kiekvieno filialo pajamas, nurodant, kokią procentinę bendros pajamų sumos dalį sudaro šios pajamos, ir pateikiant kiekvienų finansinių metų pajamas atskirai.
            
         3.   Kredito reitingų agentūra EVPRI taip pat teikia šią informaciją apie agentūros suteikiamus ar siūlomus suteikti kredito reitingus:
   
               a)
            
            
               kredito reitingų klasę;
            
         
               b)
            
            
               kiekvienai kredito reitingų klasei naudojamą reitingų nomenklatūrą;
            
         
               c)
            
            
               kredito reitingų agentūros naudojamų reitingavimo veiksmų ir statusų apibrėžtis;
            
         
               d)
            
            
               išsamią informaciją apie tai, ar kredito reitingų agentūra teikia užsakytus ar neužsakytus reitingus, ar teikia ir užsakytus, ir neužsakytus reitingus;
            
         
               e)
            
            
               kelerių metų patirtį agentūra turi kiekvienos kredito reitingų klasės reitingavimo srityje;
            
         
               f)
            
            
               esamą arba planuojamą kiekvienos kredito reitingų klasės viešųjų ir privačiųjų reitingų dalį procentais.
            
         4.   Kredito reitingų agentūra nurodo, ar ji jau turi išorinės kredito rizikos vertinimo institucijos (ECAI) statusą, ar planuoja dėl šio statuso teikti paraišką vienoje ar keliose valstybėse narėse, nurodant tas valstybes nares.
   27 straipsnis
   Sertifikavimo paraiškai taikomi bendrieji reikalavimai
   Kredito reitingų agentūra užtikrina savo paraiškos atitiktį 2–6 straipsnių nuostatoms, susijusioms su agentūros paraiškos forma, tos paraiškos tikslumo patvirtinimu, Europos vertybinių popierių ir rinkų institucijai nurodomomis kredito reitingų klasėmis, darbuotojų skaičiumi, politika ir procedūromis.
   
      2   SKIRSNIS
   
   
      
         Sisteminė svarba
      
   
   28 straipsnis
   Sisteminė svarba
   Kredito reitingų agentūra teikia EVPRI XII priede nurodytą informaciją apie agentūros kredito reitingų ir kredito reitingavimo veiklos sisteminę svarbą vienos ar kelių valstybių narių finansiniam stabilumui arba finansų rinkų vientisumui.
   4   SKYRIUS
   
      BAIGIAMOSIOS NUOSTATOS
   
   29 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 302, 2009 11 17, p. 1.
   
      (2)  OL L 331, 2010 12 15, p. 84.
   
      (3)  OL L 157, 2006 6 9, p. 87.
   
      I PRIEDAS
      
         NUORODOS Į DOKUMENTUS
      
      
         (2 straipsnis)
      
      
                  Šio reglamento straipsnis arba priedas
               
               
                  Kredito reitingų agentūros registracijos kodas
               
               
                  Dokumento pavadinimas
               
               
                  Dokumento skyrius, skirsnis arba puslapis, kuriame pateikta informacija, arba informacijos nepateikimo priežastis
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
   
      II PRIEDAS
      
         BENDROJI INFORMACIJA
      
      
         (7 straipsnis)
      
      
                  1.
               
               
                  Visas pavadinimas
               
            
                  2.
               
               
                  Įsisteigimo valstybė
               
            
                  3.
               
               
                  Registruotosios būstinės vieta
               
            
                  4.
               
               
                  Teisinis statusas
               
            
                  5.
               
               
                  Asmens (-ų) ryšiams dėl paraiškos
                  
                              a)
                           
                           
                              vardas, pavardė
                           
                        
                              b)
                           
                           
                              pareigos
                           
                        
                              c)
                           
                           
                              adresas
                           
                        
                              d)
                           
                           
                              e. pašto adresas
                           
                        
                              e)
                           
                           
                              telefono numeris.
                           
                        
            
                  6.
               
               
                  Atitikties užtikrinimo pareigūno:
                  
                              a)
                           
                           
                              vardas, pavardė
                           
                        
                              b)
                           
                           
                              pareigos
                           
                        
                              c)
                           
                           
                              adresas
                           
                        
                              d)
                           
                           
                              e. pašto adresas
                           
                        
                              e)
                           
                           
                              telefono numeris.
                           
                        
            
                  7.
               
               
                  Kredito reitingų agentūros vykdomos ūkinės veiklos, įskaitant papildomas paslaugas, aprašymas ir, jei agentūra turi vieną ar kelis filialus ar patronuojamąsias įmones, kiekvieno filialo ar patronuojamosios įmonės vykdomos veiklos aprašymas.
               
            
                  8.
               
               
                  Pagal 5 straipsnyje nurodytas kategorijas nustatyta kredito reitingų klasė, kurios atžvilgiu kredito reitingų agentūra teikia registracijos paraišką.
               
            
                  9.
               
               
                  Jei yra, reguliuojamos rinkos, į kurių biržos sąrašus įtraukta kredito reitingų agentūra.
               
            
                  10.
               
               
                  Finansinės ataskaitos:
                  
                              a)
                           
                           
                              nurodoma, ar kredito reitingų agentūra yra audituojamas ūkio subjektas;
                           
                        
                              b)
                           
                           
                              jei kredito reitingų agentūra yra audituojama, nurodomas išorės auditorius ir jo nacionalinis registracijos numeris;
                           
                        
                              c)
                           
                           
                              finansinių metų pabaigos data.
                           
                        
            
                  11.
               
               
                  Darbuotojų skaičius (be filialuose dirbančių darbuotojų) paraiškos teikimo dieną ir kiekvienų paskutinių trejų finansinių metų pabaigoje pagal šias kategorijas:
                  
                              a)
                           
                           
                              laikinieji darbuotojai;
                           
                        
                              b)
                           
                           
                              nuolatiniai darbuotojai, kurie agentūroje dirbo iki penkerių metų;
                           
                        
                              c)
                           
                           
                              nuolatiniai darbuotojai, kurie agentūroje dirbo penkerius ar daugiau metų.
                           
                        
            
                  12.
               
               
                  Jei kredito reitingų agentūra turi filialų, kiekvieno filialo:
                  
                              a)
                           
                           
                              visas pavadinimas;
                           
                        
                              b)
                           
                           
                              teisinis statusas;
                           
                        
                              c)
                           
                           
                              adresas ir
                           
                        
                              d)
                           
                           
                              laikinųjų darbuotojų ir nuolatinių darbuotojų skaičius.
                           
                        
            
                  13.
               
               
                  Sąrašas valstybių, kuriose suteiktus kredito reitingus kredito reitingų agentūra planuoja tvirtinti.
               
            
   
      III PRIEDAS
      
         TEIKTINA INFORMACIJA APIE NUOSAVYBĖS STRUKTŪRĄ
      
      
         (8 straipsnis)
      
      
                  1.
               
               
                  8 straipsnio 1 dalyje nurodytų kredito reitingų agentūros savininkų duomenys:
                  
                              Savininkas
                           
                           
                              Kapitalo dalis procentais
                           
                           
                              Nuosavybės pobūdis: tiesioginė ar netiesioginė
                           
                           
                              Balsavimo teisių dalis procentais
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
            
                  2.
               
               
                  8 straipsnio 1 dalyje nurodytų kredito reitingų agentūros savininkų ūkinės veiklos aprašymas:
                  
                              Savininkas
                           
                           
                              Ūkinė veikla
                           
                        
                              …
                           
                           
                              …
                           
                        
                              …
                           
                           
                              …
                           
                        
                              …
                           
                           
                              …
                           
                        
            
                  3.
               
               
                  Įmonių, kurių atžvilgiu 8 straipsnio 1 dalyje nurodyti kredito reitingų agentūros savininkai turi turtinių interesų pagal 8 straipsnio 2 dalį, ūkinės veiklos duomenys:
                  
                              Savininkas
                           
                           
                              Įmonės, kurių atžvilgiu savininkas turi turtinių interesų pagal 8 straipsnio 2 dalį
                           
                           
                              Ūkinė veikla
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
            
                  4.
               
               
                  8 straipsnio 3 dalyje nurodytos patronuojančiosios įmonės savininkų duomenys:
                  
                              Savininkas
                           
                           
                              Kapitalo dalis procentais
                           
                           
                              Nuosavybės pobūdis: tiesioginė ar netiesioginė
                           
                           
                              Balsavimo teisių dalis procentais
                           
                           
                              Nuosavybės pobūdis: tiesioginė ar netiesioginė
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
            
   
      IV PRIEDAS
      
         ORGANIZACINĖ STRUKTŪRA
      
      
         (11 straipsnis)
      
      
                  1.
               
               
                  Kredito reitingų agentūra teikia šią informaciją apie 11 straipsnio 1 dalyje nurodytą politiką ir procedūras:
                  
                              a)
                           
                           
                              darbuotojų pareigų ir atsakomybės sričių aprašymą;
                           
                        
                              b)
                           
                           
                              politikos arba procedūros veiksmingumo stebėjimo būdų aprašymą;
                           
                        
                              c)
                           
                           
                              darbuotojų skaičių, laikinųjų ir nuolatinių darbuotojų santykį;
                           
                        
                              d)
                           
                           
                              informaciją apie pavaldumo struktūrą ir ataskaitų teikimo dažnį;
                           
                        
                              e)
                           
                           
                              atitinkamos funkcijos ir reitingavimo procese tiesiogiai dalyvaujančių darbuotojų sąveikos, taip pat tos funkcijos ir kitų funkcijų sąveikos aprašymą.
                           
                        
            
                  2.
               
               
                  Kai šio priedo 1 punkte nurodytos priemonės vykdomos įmonių grupės lygmeniu, kredito reitingų agentūra pateikia EVPRI pasirašytų ar planuojamų pasirašyti atitinkamų paslaugų lygio susitarimų su kitais grupės nariais kopijas ir šią informaciją:
                  
                              a)
                           
                           
                              kiekvienos grupės įmonės, įskaitant įmones trečiosiose valstybėse, vykdomų atitinkamų užduočių aprašymą;
                           
                        
                              b)
                           
                           
                              aiškiai nurodytą įmonę, atliekančią užduotį, nurodant jos vietą;
                           
                        
                              c)
                           
                           
                              informaciją apie kiekvieno dalyvaujančio ūkio subjekto pavaldumo struktūrą ir ataskaitų teikimo dažnį bei informacijos rinkimo iš visų ūkio subjektų būdą;
                           
                        
                              d)
                           
                           
                              informaciją apie visus Sąjungoje esančius skiriamus išteklius. Pateikdama informaciją apie žmogiškuosius išteklius, kredito reitingų agentūra nurodo funkcijai skiriamą laiką visos darbo dienos ekvivalentais.
                           
                        
            
                  3.
               
               
                  Apie atitikties užtikrinimo funkciją kredito reitingų agentūra pateikia šią informaciją:
                  
                              a)
                           
                           
                              Reglamento (EB) Nr. 1060/2009 I priedo C skirsnio 5 punkte nurodytos informacijos pranešimo politiką ir procedūras;
                           
                        
                              b)
                           
                           
                              atitikties užtikrinimo funkcijos nepriklausomumo užtikrinimo aprašymą;
                           
                        
                              c)
                           
                           
                              atitikties užtikrinimo pareigūno paskutinę ataskaitą;
                           
                        
                              d)
                           
                           
                              ateinančių trejų metų darbo planą.
                           
                        
            
                  4.
               
               
                  Apie vidaus audito funkciją, atliekančią Reglamento (EB) Nr. 1060/2009 I priedo A skirsnio 10 punkte nurodytas užduotis, kredito reitingų agentūra pateikia šią informaciją:
                  
                              a)
                           
                           
                              paaiškinimą, kaip, atsižvelgiant į agentūros veiklos, jos apimties, sudėtingumo ir rizikos ypatybes, kuriami ir taikomi agentūros vidaus audito metodai;
                           
                        
                              b)
                           
                           
                              ateinančių trejų metų darbo planą.
                           
                        
            
   
      V PRIEDAS
      
         TEIKTINA INFORMACIJA APIE ĮMONĖS VALDYMĄ
      
      
         (12 straipsnis)
      
      
                  1.
               
               
                  Administracinio organo arba stebėtojų tarybos ir kitų komitetų narių, kaip nustatyta 12 straipsnio 3 dalyje, duomenys:
                  
                              Nario vardas, pavardė
                           
                           
                              Organas (administracinis organas, stebėtojų taryba, audito komitetas, atlyginimo komitetas ir kt.) ir pareigos (pirmininkas, pirmininko pavaduotojas, narys)
                           
                           
                              Kitų įmonių organas, kurio narys yra šis asmuo, ir jo pareigos
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
            
                  2.
               
               
                  Administracinio organo arba stebėtojų tarybos nepriklausomų narių, kaip nustatyta 12 straipsnio 3 dalyje, duomenys ir jų nepriklausomumo pagrindas, jei jie yra nepriklausomi nariai, bei jų gilios žinios ir vadovaujamo darbo patirtis struktūrizuotų finansinių priemonių rinkų srityje pagal Reglamento (EB) Nr. 1060/2009 I priedo A skirsnio 2 punktą, kai kredito reitingų agentūra kreipiasi dėl leidimo suteikti struktūrizuotų finansinių priemonių kredito reitingus:
                  
                              Nario vardas, pavardė
                           
                           
                              Organas (administracinis organas ar stebėtojų taryba)
                           
                           
                              Nepriklausomi nariai (TAIP/NE); jei TAIP, nurodyti pagrindą
                           
                           
                              Patirtis struktūrizuotų finansinių priemonių srityje (TAIP/NE); jei TAIP, nurodyti pagrindą
                           
                        
                              …
                           
                           
                              …
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                        
            
                  3.
               
               
                  Kredito reitingų agentūra pagal 12 straipsnio 4 dalį EVPRI pateikia šių dokumentų kopijas:
                  
                              a)
                           
                           
                              paskutinių trijų administracinio organo ir stebėtojų tarybos susirinkimų protokolai;
                           
                        
                              b)
                           
                           
                              kitų komitetų, kaip kad atlyginimo komiteto ar strategijos komiteto, paskutinių susirinkimų protokolai;
                           
                        
                              c)
                           
                           
                              paskutinės trys nepriklausomų narių nuomonės arba ataskaitos, pateiktos administraciniam organui ar stebėtojų tarybai.
                           
                        
            
   
      VI PRIEDAS
      
         DEKLARACIJA
      
      
         (15 straipsnio 2 dalis)
      
      Pagal 15 straipsnio 2 dalies b punktą teikiamoje deklaracijoje kiekvienas vyresniosios vadovybės narys nurodo, ar jis priskiriamas prie kurios nors iš šių kategorijų:
      
                  a)
               
               
                  teistas už kokią nors nusikalstamą veiką asmuo;
               
            
                  b)
               
               
                  priežiūros institucijos pradėto drausminio pobūdžio arba nusikalstamo pobūdžio proceso atsakovas arba apie tokį procesą informuotas asmuo;
               
            
                  c)
               
               
                  asmuo, kurio atžvilgiu civilinėje byloje, susijusioje su finansinių paslaugų teikimu, profesiniu nusižengimu, sukčiavimu arba juridinio asmens valdymu, priimtos nepalankios išvados;
               
            
                  d)
               
               
                  asmuo, kurio atžvilgiu, kiek jam žinoma, kuri nors priežiūros institucija, Vyriausybinė institucija ar tarnyba vykdo ar vykdė tyrimą;
               
            
                  e)
               
               
                  asmuo, turėjęs ryšių su įmone, kurios registraciją arba veiklos leidimą panaikino priežiūros institucija;
               
            
                  f)
               
               
                  asmuo, kuriam atsisakyta suteikti teisę vykdyti veiklą, kuriai būtina priežiūros institucijos suteikta registracija arba veiklos leidimas;
               
            
                  g)
               
               
                  asmuo, dalyvavęs valdant įmonę, kuri pripažinta nemokia, likviduota ar pertvarkyta, kai tas asmuo buvo susijęs su ta įmone arba per vienerių metų laikotarpį po to, kai to asmens ir tos įmonės ryšiai nutrūko;
               
            
                  h)
               
               
                  asmuo, turėjęs ryšių su įmone, kurios veiklą tyrė arba laikinai sustabdė priežiūros institucija, dėl to pradėjusi vykdymo užtikrinimo veiksmus;
               
            
                  i)
               
               
                  asmuo, kurio veiksmus tyrė, kurio veiklą laikinai sustabdė ar kurį nubaudė priežiūros institucija;
               
            
                  j)
               
               
                  asmuo, netekęs teisės eiti direktoriaus ar kito vadovo pareigų, atleistas iš darbo ar kito posto įmonėje dėl įtariamo profesinio nusižengimo arba neteisėtų veiksmų.
               
            
   
      VII PRIEDAS
      
         KREDITO REITINGŲ SUTEIKIMAS IR PERŽIŪRA
      
      
         (16, 17 ir 18 straipsniai)
      
      
                  1.
               
               
                  Teikiama informacija apie 16 straipsnio 2 dalies a punkte nurodytą politiką ir procedūras, taikomas rengiant, tvirtinant ir peržiūrint KRA reitingų metodus, apima:
                  
                              a)
                           
                           
                              reitingų metodų rengimo ir pasirašymo atsakomybės sritis ir procesą, įskaitant informaciją apie reitingų metodų komitetų sudėtį ir jų narių atrankos tvarką;
                           
                        
                              b)
                           
                           
                              atsakomybės už reitingų metodus sritis ir procesą, įskaitant:
                              
                                          i)
                                       
                                       
                                          reitingų metodų tikrinimą ir tvirtinimą;
                                       
                                    
                                          ii)
                                       
                                       
                                          reitingų metodų tikrinimą pagal ankstesnius duomenis, nurodant, kaip atsižvelgiama į grįžtamojo patikrinimo rezultatus. Be to, kai kiekybiniai duomenys egzistuoja, kredito reitingų agentūra pateikia paskutinių trejų metų tokių tikrinimų ir grįžtamųjų patikrinimų rezultatus;
                                       
                                    
                                          iii)
                                       
                                       
                                          reitingų metodų peržiūros išvadų pranešimą;
                                       
                                    
                                          iv)
                                       
                                       
                                          metodų, modelio arba pagrindinių reitingavimo prielaidų pakeitimų įdiegimą.
                                       
                                    
                        
            
                  2.
               
               
                  Teikiama informacija apie 17 straipsnio 1 dalies c punkte nurodytą politiką ir procedūras, taikomas suteikiant kredito reitingus, apima:
                  
                              a)
                           
                           
                              reitingų nustatymo veiksmų seką; emitentų arba vertybinių popierių, kurių reitingas nustatomas, dokumentų peržiūros procesą. Tai apima visas lengvinančias peržiūrą gaires;
                           
                        
                              b)
                           
                           
                              reitingui nustatyti ir palaikyti būtiniausios informacijos, įskaitant viešą ir neviešą informaciją, reikalavimų vertinimą;
                           
                        
                              c)
                           
                           
                              kredito reitingų suteikimo kontrolės mechanizmus, įskaitant emitento (organizatoriaus, investuotojo, valdymo įmonės) dalyvavimą šiame procese;
                           
                        
                              d)
                           
                           
                              reitingavimui naudojamos informacijos gretinimo, analizės ir vertinimo procesą, įskaitant, kai tinka, kitos kredito reitingų agentūros arba kitų trečiųjų šalių atliekamos analizės naudojimą;
                           
                        
                              e)
                           
                           
                              reitingų analitikų pareigas ir atsakomybės sritis, taip pat jų atrankos konkretiems vertybiniams popieriams procesą ir procedūras;
                           
                        
                              f)
                           
                           
                              reitingų patvirtinimo procesą, nurodant reitingus tvirtinančių asmenų pareigas ir atsakomybės sritis, taip pat jų atrankos procesą ir procedūras;
                           
                        
                              g)
                           
                           
                              kai kredito reitingų agentūra yra įsteigusi reitingų komitetus, reitingų komitetų pirmininkų pareigas ir atsakomybės sritis, jų privalomą kvalifikaciją, skyrimo procesą ir procedūras;
                           
                        
                              h)
                           
                           
                              dalyvaujančių priimant reitingavimo sprendimą asmenų būtiniausią kvalifikaciją.
                           
                        
            
                  3.
               
               
                  Teikiama informacija apie 17 straipsnio 1 dalies e punkte nurodytą politiką ir procedūras, taikomas skelbiant reitingavimo sprendimą, apima:
                  
                              a)
                           
                           
                              procesą, kurio laikantis reitinguojamam subjektui pranešama apie pagrindines priežastis, kuriomis pagrįstas reitingas, bent 12 valandų prieš viešai paskelbiant kredito reitingą;
                           
                        
                              b)
                           
                           
                              reitingų užginčijimo procesą, jei kredito reitingų agentūra tokio laikosi;
                           
                        
                              c)
                           
                           
                              sprendimo, kuriuos pagrindinius kredito reitingo elementus įtraukti į spaudos pranešimą arba ataskaitas, priėmimo procesą.
                           
                        
            
                  4.
               
               
                  Teikiama informacija apie 18 straipsnio a punkte nurodytą politiką ir procedūras, taikomas reitingų stebėjimui, apima:
                  
                              a)
                           
                           
                              stebėjimo procesą, įskaitant tam tikrais atvejais reitingų komitetų pareigas ir atsakomybės sritis bei reitingų patvirtinimo procesų aprašymą;
                           
                        
                              b)
                           
                           
                              reitingų analitikų pareigas ir atsakomybės sritis;
                           
                        
                              c)
                           
                           
                              reitingams stebėti naudojamos informacijos gretinimo, analizės ir vertinimo procesą, įskaitant, kai tinka, kitos kredito reitingų agentūros arba kitų trečiųjų šalių atliekamos analizės naudojimą;
                           
                        
                              d)
                           
                           
                              sprendimo oficialiai peržiūrėti reitingą procesą, įskaitant svarstomų veiksnių apžvalgą, ir atsakomybės sritis, įskaitant reitingavimo veiksmus;
                           
                        
                              e)
                           
                           
                              sprendimo oficialiai laikinai sustabdyti arba atšaukti reitingą procesą ir atsakomybės sritis;
                           
                        
                              f)
                           
                           
                              kredito reitingų peržiūros pagal Reglamento (EB) Nr. 1060/2009 8 straipsnio 6 dalies a–c punktus procesą ir kontrolės priemones;
                           
                        
                              g)
                           
                           
                              emitento arba organizatoriaus dalyvavimo procese politiką, procedūras ir kontrolės priemones.
                           
                        
            
   
      VIII PRIEDAS
      
         NEPRIKLAUSOMUMAS IR INTERESŲ KONFLIKTŲ VENGIMAS
      
      
         (20 straipsnis)
      
      Informacija apie 20 straipsnio 1 dalyje nurodytą politiką ir procedūras, skirtas interesų konfliktams nustatyti, valdyti ir atskleisti, ir apie taisykles, taikomas reitingų analitikams ir kitiems asmenims, tiesiogiai dalyvaujantiems kredito reitingavimo veikloje, apima:
      
                  a)
               
               
                  interesų konfliktų, kylančių dėl kredito reitingų suteikimo arba papildomų paslaugų teikimo, nustatymą, prevenciją, atskleidimą ir švelninimą, kaip nustatyta Reglamento (EB) Nr. 1060/2009 I priedo B skirsnio 1 punkte;
               
            
                  b)
               
               
                  svarstymų dėl mokesčių, gaunamų iš reitinguojamų subjektų ir susijusių trečiųjų šalių, atskyrimą nuo reitingavimo proceso, kaip nustatyta Reglamento (EB) Nr. 1060/2009 7 straipsnio 2 dalyje;
               
            
                  c)
               
               
                  mokesčių, kuriuos reitinguojami subjektai ir susijusios trečiosios šalys moka kredito reitingų agentūroms, nustatymą; konfidencialios informacijos, gautos iš visų reitinguojamų subjektų, susijusių trečiųjų šalių ir kitų susijusių asmenų arba bendrai su jais naudotos, kontrolę pagal Reglamento (EB) Nr. 1060/2009 I priedo C skirsnio 3 punktą;
               
            
                  d)
               
               
                  Reglamento (EB) Nr. 1060/2009 I priedo C skirsnio 2 punkte nustatytus reikalavimus dėl prekybos vertybiniais popieriais, kuriuos vertina kredito reitingų agentūra arba kuriais numatyti subjekto, vertinamo kredito reitingų agentūros, įsipareigojimai, pateikiant informaciją, kaip kredito reitingų agentūra kiekvieno neužbaigto kredito reitingo atžvilgiu identifikuoja visų lygių ar pareigų darbuotojus, dalyvaujančius reitingavimo procese;
               
            
                  e)
               
               
                  Reglamento (EB) Nr. 1060/2009 I priedo C skirsnio 4 punkte nustatytus reikalavimus dėl pinigų, dovanų ar paslaugų priėmimo;
               
            
                  f)
               
               
                  reitingų analitiko išėjimo iš darbo taisykles, nustatytas Reglamento (EB) Nr. 1060/2009 I priedo C skirsnio 6 ir 7 punktuose.
               
            
   
      IX PRIEDAS
      
         VEIKSMŲ PROGRAMA
      
      
         (23 straipsnis)
      
      
         Verslo koncepcija/Verslo plėtra
      
      
                  1.
               
               
                  Apie KRA ūkinę veiklą pateikiama ši informacija:
                  
                              a)
                           
                           
                              makroekonominės aplinkos, kurioje kredito reitingų agentūra planuoja vykdyti veiklą, aprašymas;
                           
                        
                              b)
                           
                           
                              ateities planai steigti patronuojamąsias įmones arba filialus ir jų vieta;
                           
                        
                              c)
                           
                           
                              ūkinės veiklos, kurią planuoja vykdyti kredito reitingų agentūra, aprašymas, nurodant patronuojamųjų įmonių arba filialų veiklą. Ši informacija apima kredito reitingų klases, potencialius klientus ir ne reitingavimo veiklą.
                           
                        
            
         Kredito reitingų klasė
      
      
                  2.
               
               
                  Apie kredito reitingų klasę pateikiama ši informacija:
                  
                              a)
                           
                           
                              išsami informacija apie tai, ar kredito reitingų agentūra planuoja teikti užsakytus ar neužsakytus reitingus, ar abiejų rūšių reitingus;
                           
                        
                              b)
                           
                           
                              kiekvienos kredito reitingų klasės, kurią planuoja suteikti kredito reitingų agentūra, apytikslė viešųjų ir privačiųjų reitingų dalis procentais:
                           
                        
                              c)
                           
                           
                              viešųjų (valstybių) reitingų skaičius;
                           
                        
                              d)
                           
                           
                              struktūrizuoto finansavimo reitingų skaičius ir apimtis (mlrd. EUR);
                           
                        
                              e)
                           
                           
                              įmonių reitingų skaičius ir apimtis (mlrd. EUR), nurodant šią išsamią informaciją: finansų įstaigos, draudimo įmonės ir emitentės įmonės;
                           
                        
                              f)
                           
                           
                              vieno darbuotojo pateikiamų ar stebimų kredito reitingų skaičiaus vidurkis pagal kredito reitingų klases.
                           
                        
            
         Finansavimo planas
      
      
                  3.
               
               
                  Prognozės:
                  
                              a)
                           
                           
                              balanso prognozė;
                           
                        
                              b)
                           
                           
                              pelno (nuostolių) ataskaitos prognozė.
                           
                        
            
                  4.
               
               
                  Pajamų prognozėse kredito reitingų agentūra atskiria pajamas iš reitingavimo veiklos nuo pajamų iš papildomų paslaugų. Jei kredito reitingų agentūra turi filialų ar planuoja juos steigti, nurodomos kiekvieno filialo pajamos.
               
            
         Įmonių valdymas
      
      
                  5.
               
               
                  Šių organų narių skaičius:
                  
                              a)
                           
                           
                              administracinio organo ir stebėtojų tarybos;
                           
                        
                              b)
                           
                           
                              nepriklausomų administracinio organo ar stebėtojų tarybos narių.
                           
                        
            
         Užsakomosios paslaugos
      
      
                  6.
               
               
                  Planuojamos užsakomosios veiklos aprašymas, ūkio subjektai, kuriems planuojama perduoti veiklą, ir veiklos perdavimo priežasčių paaiškinimas. Nurodoma, jei kurią nors veiklą perduoda filialas.
               
            
         Žmogiškieji ištekliai (personalas)
      
      
                  7.
               
               
                  Nuolatinių ir laikinųjų darbuotojų, atliekančių šias funkcijas, skaičius ir rangas:
                  
                              a)
                           
                           
                              vyresnioji vadovybė, išskyrus administracinio organo arba stebėtojų tarybos narius ir paskirtus filialų vadovus;
                           
                        
                              b)
                           
                           
                              audito funkcija;
                           
                        
                              c)
                           
                           
                              vidaus kontrolės mechanizmas;
                           
                        
                              d)
                           
                           
                              atitikties užtikrinimo funkcija ir
                           
                        
                              e)
                           
                           
                              peržiūros funkcija.
                           
                        
            
                  8.
               
               
                  Pateikiama ši informacija:
                  
                              a)
                           
                           
                              darbuotojų skaičius pagal funkcijas (departamentus);
                           
                        
                              b)
                           
                           
                              laikinųjų darbuotojų ir nuolatinių darbuotojų, įdarbintų kredito reitingų agentūroje pagal sutartis ir dalyvavusių reitingavimo veikloje, skaičius;
                           
                        
                              c)
                           
                           
                              laikinųjų darbuotojų ir nuolatinių darbuotojų, įdarbintų kredito reitingų agentūroje pagal sutartis ir dalyvavusių teikiant papildomas paslaugas, skaičius;
                           
                        
                              d)
                           
                           
                              tvirtinančių reitingus darbuotojų, pavyzdžiui, komitetų pirmininkų, reitingų analitikų ir pagrindinių reitingų analitikų, skaičius, nurodant informaciją apie:
                              
                                          i)
                                       
                                       
                                          jų laipsnį arba rangą;
                                       
                                    
                                          ii)
                                       
                                       
                                          reitingų analitiko tipą, tam tikrais atvejais nurodant, ar tas darbuotojas yra pagrindinis ar priežiūros analitikas, kokybės ar kiekybės analitikas;
                                       
                                    
                                          iii)
                                       
                                       
                                          darbo stažą toje kredito reitingų agentūroje arba tam tikrais atvejais reitingavimo sektoriuje.
                                       
                                    
                        
            
   
      X PRIEDAS
      
         INFORMACIJOS REGISTRAVIMAS, VERSLO TĘSTINUMO PLANAVIMAS IR INFORMACINĖS SISTEMOS
      
      
         (11 straipsnis)
      
      
         Informacijos registravimas
      
      
                  1.
               
               
                  Informacija apie politiką ir procedūras, skirtas informacijos registravimo įpareigojimams, nurodytiems Reglamento (EB) Nr. 1060/2009 8 straipsnio 4 dalyje, I priedo A skirsnio 7 punkte ir B skirsnio 7–9 punktuose, vykdyti:
                  
                              a)
                           
                           
                              nurodoma, kokia informacija yra registruojama ir kiek laiko saugoma;
                           
                        
                              b)
                           
                           
                              nurodomi kiekvieno suteikto reitingo konfidencialios informacijos gavėjai.
                           
                        
            
         Veiklos tęstinumas ir teisėtumas
      
      
                  2.
               
               
                  Informacija apie kredito reitingavimo veiklos tęstinumą ir teisėtumą, kaip nurodyta Reglamento (EB) Nr. 1060/2009 I priedo A skirsnio 8 punkte:
                  
                              a)
                           
                           
                              procedūrų, skirtų kredito reitingavimo veiklos tęstinumui ir teisėtumui užtikrinti, aprašymas, įskaitant informaciją apie šių procedūrų taikymą užsakomųjų paslaugų teikėjams;
                           
                        
                              b)
                           
                           
                              numatomo veiklos tęstinumo planavimo testavimo rūšys;
                           
                        
                              c)
                           
                           
                              testavimo dažnis.
                           
                        
            
         Informacijos tvarkymo sistemos
      
      
                  3.
               
               
                  Informacija apie informacijos tvarkymo sistemas, nurodytas Reglamento (EB) Nr. 1060/2009 I priedo A skirsnio 8 punkte, nurodant:
                  
                              a)
                           
                           
                              už informacijos tvarkymo sistemas atsakingo vyresniojo vadovo vardą, pavardę;
                           
                        
                              b)
                           
                           
                              informacijos tvarkymo sistemų, įskaitant visas atsargines sistemas, aprašymą;
                           
                        
                              c)
                           
                           
                              naudojamų efektyvių informacijos tvarkymo sistemų kontrolės ir apsaugos priemonių aprašymą ir jų efektyvumo stebėjimo mechanizmų aprašymą, įskaitant išsamią informaciją apie taikomas procedūras, kuriomis užtikrinamas informacijos tvarkymo sistemų, kuriomis apskaitomi mokesčiai, atskyrimas nuo reitingų analitikams prieinamų sistemų, į kurias įvedami reitingai ir informacija apie reitinguojamus subjektus arba sandorius.
                           
                        
            
   
      XI PRIEDAS
      
         PATVIRTINIMO NAUDOJIMAS
      
      
         (24 straipsnis)
      
      
         Trečiųjų valstybių kredito reitingų agentūros
      
      
                  1.
               
               
                  Apie kiekvieną atitinkamą trečiųjų valstybių kredito reitingų agentūrą pateikiama ši informacija:
                  
                              a)
                           
                           
                              visas pavadinimas;
                           
                        
                              b)
                           
                           
                              teisinis statusas, įskaitant išrašą iš atitinkamo prekybos arba teismų registro arba kitokios formos kredito reitingų agentūros steigimo vietos ir ūkinės veiklos srities arba kitų įmonės registracijos duomenų įrodymą;
                           
                        
                              c)
                           
                           
                              įsisteigimo valstybė;
                           
                        
                              d)
                           
                           
                              registruotosios būstinės adresas;
                           
                        
                              e)
                           
                           
                              įrodymas, kad trečiosios valstybės kredito reitingų agentūra turi veiklos leidimą ar yra registruota, taip pat yra prižiūrima pagal atitinkamą jurisdikciją;
                           
                        
                              f)
                           
                           
                              kredito reitingų, kuriuos kredito reitingų agentūra planuoja tvirtinti, klasė;
                           
                        
                              g)
                           
                           
                              agentūroje dirbančių analitikų skaičius.
                           
                        
            
                  2.
               
               
                  Kiekvienos kredito reitingų agentūros, jos patronuojamųjų įmonių, filialų, patronuojančiosios įmonės ir tos patronuojančiosios įmonės patronuojamųjų įmonių, dalyvaujančių reitingų, kuriuos ketinama tvirtinti, suteikimo procese, organizacinė nuosavybės schema.
               
            
         Trečiųjų valstybių reguliavimo tvarkos vertinimas
      
      
                  3.
               
               
                  Apie kiekvieną atitinkamos trečiosios šalies jurisdikciją pateikiama kiekvieno reikalavimo, nustatyto Reglamento (EB) Nr. 1060/2009 6–12 straipsniuose, išsami informacija, struktūrinė analizė ir argumentai, įskaitant visas nuorodas į atitinkamus trečiosios valstybės teisės (taisyklių) skirsnius.
                  Šio punkto pirmoje pastraipoje nurodytas įpareigojimas netaikomas, kai EVPRI įsitikina, kad trečiosios valstybės tvarkos reikalavimai yra tokie pat griežti kaip ir reikalavimai, nustatyti Reglamento (EB) Nr. 1060/2009 6–12 straipsniuose.
               
            
         Veiklos stebėjimo procedūros
      
      
                  4.
               
               
                  Tvirtinančiosios kredito reitingų agentūros priemonių, naudojamų stebėti, kad trečiosios valstybės kredito reitingų agentūra vykdytų šiuos reikalavimus, ir stebėti visas tvirtinančiosios kredito reitingų agentūros nustatytas problemines sritis, susijusias su šių reikalavimų vykdymu, aprašymas.
               
            
         Objektyvios priežastys
      
      
                  5.
               
               
                  Objektyvios priežastys, dėl kurių kredito reitingus reikia suteikti trečiojoje valstybėje.
               
            
         Trečiosios valstybės teisės aktai
      
      
                  6.
               
               
                  Įrodymai, kad valdžios institucijos neturi teisės daryti įtakos kredito reitingų turiniui ir metodams, kuriuos taiko kredito reitingų agentūros, įsteigtos pagal atitinkamos trečiosios valstybės jurisdikciją.
               
            
   
      XII PRIEDAS
      
         SISTEMINĖS SVARBOS RODIKLIAI
      
      
         (28 straipsnis)
      
      
                  1.
               
               
                  Kredito reitingų agentūra praneša EVPRI agentūros suteiktų kredito reitingų kiekį, nurodydama išsamią informaciją toliau pateikiamoje lentelėje. Nurodomas įmonių reitingų, valstybių ir viešųjų finansų reitingų skaičius, o duomenys apie struktūrizuoto finansavimo reitingus išreiškiami struktūrizuotų finansinių priemonių emisijos sumomis (mln. EUR).
                  
                               
                           
                           
                              Iš viso
                           
                        
                              
                                 Įmonių reitingai (kredito reitingų skaičius)
                              
                           
                        
                              Finansų įstaigos, įskaitant kredito įstaigas ir investicines įmones
                           
                           
                               
                           
                        
                              Draudimo įmonės
                           
                           
                               
                           
                        
                              Emitentės įmonės, nepriskiriami nei prie finansų įstaigų, nei prie draudimo įmonių
                           
                           
                               
                           
                        
                              
                                 Valstybių ir viešųjų finansų reitingai (kredito reitingų skaičius)
                              
                           
                           
                               
                           
                        
                              
                                 Struktūrizuoto finansavimo reitingai (emisijos suma mln. EUR)
                              
                           
                           
                               
                           
                        
            
                  2.
               
               
                  Kredito reitingų agentūra teikia informaciją apie metines pajamas, gautas bet kurioje Europos Sąjungos valstybėje narėje ir kitose ne Europos Sąjungos šalyse per paskutinius 3 metus, nurodydama tokius duomenis:
                  
                               
                           
                           
                              1-a ES valstybė narė
                           
                           
                              2-a ES valstybė narė
                           
                           
                              3-a ES valstybė narė
                           
                           
                              (…)
                           
                           
                              Ne ES valstybės narės
                           
                           
                              Iš viso
                           
                        
                              
                                 Reitingavimo veikla
                              
                           
                        
                              Iš reitinguojamų subjektų arba susijusių trečiųjų šalių
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Iš abonentų
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Kiti šaltiniai
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                 Ne reitingavimo veikla
                              
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        Kiekvienos valstybės narės duomenys pateikiami atskirai.